als_Latn dik_Latn sag_Latn
Taktikë e re e LSDM-së: “Përgjimet” u shpërndahen qytetarëve!
Aktivistët opozitarë kanë nisur një fushatë të re për të informuar qytetarët rreth skandaleve të përgjimeve. Sot në Kumanovë, anëtarë të LSDM-së u kanë dhënë qytetarëve të interesuar fletëpalosje ku është transkriptuar përmbajtja e bisedave ndërmjet kryeministrit, ministrave dhe shefit të policisë sekrete, raporton A1on.
Kryetari i degës së LSDM-së në Kumanovë, Martin Kosotovski, ka thënë se në këtë mënyrë duan që të bashkojnë qytetarët në përpjekjen për të demaskuar veprimet e jashtëligjshme të këtij grupi të qeveritarëve.
Partia opozitare ka planifikuar që materiale të tilla t’ua shpërndajë afër 15 mijë familjeve në Kumanovë. /SHENJA/
als_Latn als_Latn als_Latn als_Latn